Suidlanders berei voor ‘vir wanneer SA tot stilstand kom’ | Die nuwe Suid-Afrika
« Deursoek dan hele land vir wapens
Sal Zim ooit ons realiteit word? »
2010-04-19 08:48Clarissa Venter, port Elizabeth
This entry was posted on 19 April, 2010 at 10:13 am and is filed under Uncategorized .	You can follow any responses to this entry through the RSS 2.0 feed. Kommunikeer so beter tydens Covid-19 - Solidariteit GildesSolidariteit Gildes Kommunikeer so beter tydens Covid-19 - Solidariteit Gildes
Home / Finansiële Nuus / Kommunikeer so beter tydens Covid-19
Kommunikasie is kardinaal vir die meeste beroepe en vir 'n ekstrovert soos ek, vorm dit deel van my dag-tot-dag-oorlewing. Maar hoe bou ons steeds waardevolle verhoudings en hoe kommunikeer ons doeltreffend tydens inperking?
In hierdie tyd is e-posse en video- en telefoonoproepe ons grootste bron van kommunikasie met mekaar. Daar is egter verskeie maniere hoe kenners op die gebied meen ons hierdie kommunikasie met mekaar kan verbeter.
Die BBC het onlangs 'n paar nuttige wenke vir beter kommunikasie gedeel:
Gebruik jou ore
Dit is uiters belangrik om werklik te luister na die persoon wanneer jy met hom of haar gesels. Wy al jou aandag aan die gesprek en luister aandagtig na die persoon se emosies. Soms is dit belangrik om net stil te bly en te luister. Jy kan baie vinniger agterkom wat regtig met iemand aan die gang is as jy net stil word en luister.
Maak seker die tyd tydens die oproep gee aan al die partye geleentheid om te gesels. Soms raak 'n mens so meegevoer deur die gesprek dat die ander persoon skaars 'n beurt kry om te gesels. Maak seker almal kry 'n regverdige kans om hul storie te deel.
Gebruik jou oë
Daar is verskeie studies wat toon dat oogkontak baie belangrik is vir effektiewe kommunikasie en dat video-oproepe tans vir ons die enigste kommunikasiemiddel is waardeur ons mekaar kan sien. Dit bring egter sy eie unieke uitdagings omdat jou kamera bo jou rekenaar geplaas is.
Prof. Jeremy Bailenson noem dat jy eintlik moet kies of jy die persoon in die oë wil kyk, en of jy hul emosies tydens die gesprek wil lees.
Groep-videokonferensies is selfs moeiliker aangesien daar verskeie elemente is wat jou aandag kan aflei en dit is dan ook heelwat moeiliker om op iemand se emosies of gesigsuitdrukkings te fokus.
Van die maniere om hierdie struikelblok verbonde aan oogkontak te oorkom, is deur jou rekenaar te lig sodat dit op ooghoogte is en dit dan makliker is om met mekaar te gesels. Miskien kan jy 'n gesig of 'n prent langs jou kamera plaas om jou aandag op te fokus. Versteek jouself en jou agtergrond. Basies trek jy jou eie aandag af deur die hele tyd na jouself of jou kollegas se agtergrond te kyk.
Kommunikeer sonder aanraking
Samesyn is soms die grootste teken van kommunikasie. Soms kan 'n mens stil wees, maar 'n hele gesprek voer net deur liggaamstaal en samesyn. Ons almal het al in ons lewe beleef dat ons boodskap basies verlore raak deur tegnologie en wanneer 'n mens om 'n tafel sit en daaroor gesels, besef mense dat hulle mekaar net verkeerd verstaan het. Daardie fisiese aanraking en samesyn is belangrik vir effektiewe kommunikasie. So hoe gemaak as een van jou basiese sintuie van kommunikasie weggeneem word? Hoe maak jy steeds daardie verbinding van samesyn sonder aanraking?
Prof. Christian van Nieuwerburgh noem dat jy wel die nodige emosie in 'n gesprek kan inbring en dat jy kan seker maak dat jou liggaamstaal jou emosies aanvul. Deur die regte gebare saam met die regte woorde te gebruik, kan jy beter kontak op skerm maak met die persoon aan die anderkant.
Die situasie waarin ons tans is, is uniek. Dit is nie iets wat ons al ooit tevore ervaar het nie. Baie mense werk al van lank voor hierdie pandemie van die huis af, maar die omstandighede was drasties anders. Die een ding waarvan ons nie kan wegkom nie, en wat ons broodnodig het, is kommunikasie. Ek hoop dat hierdie riglyne jou sal help op jou pad na beter kommunikasie.